Document ID: 32005D0497

ODLOČBA KOMISIJE
z dne 12. julija 2005
o spremembi Odločbe 2002/472/ES o posebnih pogojih za uvoz ribiških proizvodov iz Republike Bolgarije
(notificirano pod dokumentarno številko K(2005) 2454)
(Besedilo velja za EGP)
(2005/497/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (1) in zlasti člena 11(1) Direktive,
ob upoštevanju naslednjega:
(1)
Odločba Komisije 2002/472/ES z dne 20. junija 2002 o posebnih pogojih za uvoz ribiških proizvodov iz Republike Bolgarije (2) predvideva, da je dodajanje novih obratov in plovil na seznam obratov in plovil, za katera je uvoz ribiških proizvodov iz Bolgarije odobren, potreben inšpekcijski pregled Skupnosti.
(2)
Odločba 2002/472/ES predvideva tudi, da zmanjšanje pogostosti fizičnih kontrol, določenih z Odločbo Komisije 94/360/ES (3), ni v uporabi za ribiške izdelke, uvožene iz Bolgarije.
(3)
Rezultat novega inšpekcijskega obiska strokovnjakov Komisije kaže, da Bolgarija zdaj izpolnjuje pogoje za zagotovitev sanitarne varnosti, vsaj enakovredne tistim, ki so v uporabi v Skupnosti. V skladu s tem rezultatom je ustrezno zagotoviti zmanjšanje pogostosti fizičnih kontrol, vključiti nove obrate iz seznama in uporabiti postopek iz člena 5 Odločbe Sveta 95/408/ES (4) za nadaljnje spremembe navedenega seznama.
(4)
Zato je treba Odločbo 2002/472/ES ustrezno spremeniti.
(5)
Ustrezno je, da se za zagotovitev potrebnega prehodnega obdobja ta odločba uporablja 45 dni po objavi v Uradnem listu Evropske unije.
(6)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Odločba 2002/472/ES se spremeni:
1.
Člena 4 in 5 se črtata.
2.
Prilogi I in II se nadomestita z besedilom iz Priloge k tej odločbi.
Člen 2
Ta odločba se uporablja od 28. avgusta 2005.
Člen 3
Ta odločba je naslovljena na države članice.
V Bruslju, 12. julija 2005

Labels: 0
3
18
6